# Dzsószer

### A Wikipédiából, a szabad lexikonból.

Dzsószer lépcsős piramisa Szakkarában

„Dzsószer” egyiptomi hieroglifákkal

Dzsószer (Neterikhet) (i. e. 2750 körül): az egyiptomi Óbirodalom fáraója, piramisépítő.

Dzsószer Kaszekhemui király utódjaként lépett Egyiptom trónjára, feltehetően az előző fáraó fia volt. Uralkodását Felső-Egyiptomban kezdte meg, de hamarosan Memfiszbe tette át székhelyét, ebben később az Óbirodalom valamennyi fáraója követte példáját. A korabeli feliratokon Neterikhet (isteni testű) néven szerepel, Dzsószernek, azaz pompásnak később nevezték. Ma az egyiptológia az utóbbi néven tartja nyilván.

Az egyiptológia Dzsószert tartja az Óbirodalom első és legfontosabb fáraójának. Már az ókori Egyiptomban is kiemelt tisztelettel kezelték uralkodása után: a torinói papirusz királylistáján nevét ritka kivételként piros tintával írták, Manethón pedig Kr. e. 3. században keletkezett, az ókori Egyiptom történelmével foglalkozó munkájában az Óbirodalom leghatalmasabb fáraói közé sorolta.

A ránk maradt, sajnos igen töredékes források tanúsága szerint hatalma kiterjedt Núbia északi részére, és feltehetőleg a Sínai-félszigetre is. Egyiptom határainak megszilárdítása mellett azonban uralkodását az ország gazdasági és kulturális fellendülése is jellemezte. Az új vívmányok megvalósításában elsősorban főembere, Imhotep volt segítségére. A hagyomány szerint Imhotep tervezte Dzsószer fáraó temetkezési kerületét Szakkarában, illetve magát a lépcsőzetes formájú piramist, ahová Dzsószert temették.

Dzsószer egyéniségéről – hasonlóan a fáraók legtöbbjéhez – szinte semmit sem tudunk.

## [szerkesztés] Források

- Castiglione László: Az ókor nagyjai. Akadémiai kiadó, Budapest, 1971.

## [szerkesztés] Külső hivatkozások

- Dzsószer

A lap eredeti címe "http://hu.wikipedia.org../../../d/z/s/Dzs%C3%B3szer.html"

Kategória: Egyiptomi fáraók

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Brezhoneg
- Català
- Česky
- Dansk
- Deutsch
- Español
- Euskara
- Suomi
- Français
- Hrvatski
- Italiano
- Lietuvių
- Bahasa Melayu
- Nederlands
- Polski
- Português
- Română
- Русский
- Slovenčina
- Slovenščina
- Српски / Srpski
- 中文